Lolland-Falsters Stifts-Tidende, 1846-09-28
Jndenlandske Efterretninger. Jfølge allerh. Resol. af 14de Septbr. er Udførelsen, af de under Statholderskabet for Hertugdømmerne Slesvig og Holsteen og Gouvernementet for Landskaberne Nord- og Syd-Ditmarsken henhørende Forretninger indtil videre overdragen Præsidenten for den slesvig-holsteenske Regjering, Kammerherre v. Scheel. Consetentsraad, Cancellideputeret M. Lange er udnævnt til Overpræsident for Staden Kjøbenhavn. Følgende Begivenhed, hedder det i Fædrelandet i et Brev fra Fyen, der er foregaaet, ikke for en halvtredsindstyve Aar siden, som man maaskee kunde finde rimeligt, men i disse Dage, viser, hvad visse Folk endnu paa sine Steder troe at turde byde Bonden, og hvad der endnu kan hengaae upaatalt, naar ikke Pressen engang imellem bringer Eet og Andet for Dagen. Grev B. G. i F. vendte for nogle Dage siden tilbage fra Jagt til sit Herresæde, ledsaget af Baron B. og Baron P. En Bonde, Annexbonde for Sognepræsten i Kjøbstaden B., havde den Dristighed at kjøre af samme Vei til sit Hjem foran Greven. Denne Sidste kaldede, saasnart han nærmede sig Bondens Vogn, til Tegn paa, at Bonden skulde vige Veien. Men da Manden, der beviislig er tunghør, formodentlig derfor ikke øieblikkelig lystrede det ellers velbekjendte Pidskesmeld, sprang Greven med Selskab, af hvilket dog Baron B. raadede til lidt Sindighed, af Vognen, foer ind paa Bonden med Skjældsord og Slag, og da Bonden endelig ved sine Hestes Hjælp kom fra dem og og afsted til sin Gaard, for at undgaae disse rasende Mennesker, forfulgte de ham endog ind i hans egen Gaard, og fortfatte der deres Mishandlinger paa den arme Mand, indtil Konen og Karlen kom ham til Hjælp og befriede ham. Den Dagen derefter hidkaldte Læge fandt paa Bondens Legeme, foruden Spor af mange Slag, et ham tilføiet Hul paa Benet, saa betydeligt, at der gik Koldbrand; – dog er Manden nu restitueret. Og hvad kom der saa ud af denne Begivenhed, vil man sporge. Kun et privat Forlig. Men om nu end Bonden anseer 450 Rbd. som Erstatning for Søie og Smerte og for de med Sagen forbundne Omkostninger – er saa Retfærdigheden, ogsaa fyldestgjort, Ere Statens Love fyldestgjorte for for det Brud, det er begaaet paa dem, Og tør en saadan Sag hengaae aldeles upaatalt fra det Offentliges Side? Nykjøbing, den 28de September. Ved KarlebySkole, paa Corselitze Gods, er i forrige Aar truffen en Foranstaltning, som forekommer os i høi Grad at fortjene at anbefales til Efterligning. Det classenske Fide commis har overladt en Tønde Land tæt ved Skolen til Anlæggelsen af en Have, hvor Eleverne af Skolens over ste Classe undervises i Dyrkningen af almindelige Havevæxter, for derved hos Børnene at vække Lyst til og Sands for Havevæsenet til frugtbringende Nytte i en modnere Alder. Arbeidet ledes med megen Jnteresse af den dygtige Havemand, Hr. Skolelærer Lindholm, og foretages Morgen og Aften udenfor den sædvanlige Skoletid. Anlægget, der allerede har et meget frodigt og hyggeligt Udseende, er inddeelt i 36 lige store Lodder, hvoraf hvert Barn er tildeelt een og hvilke dyrkes, med Undtagelse af af en lille Rabat med Blomster, vexelviis med Kaal, Urter (Gulerødder, Løg a.) og Roer eller Kartofler. Alt, hvad der avles, tilhører Børnene, hver af sit Stykke, hvorfor disse ogsaa i det Hele taget vise megen Lyst til Arbeidet, ligesom ogsaa Forældrene synligen interessere sig for denne Jndretning, der navnligen hyppig er Maalet for deres Søndag Eftermiddags Spadseretoure, og hvor det da ikke er uinteressant at være Vidne til den glade Jver, hvormed Børnene anbefale Frugterne af deres Syslen til de Ældres Opmærksomhed.